Robert Rønning

Robert Rønning (født 30. oktober 1974 i Kongsvinger) er en norsk regissør. Han startet sin karriere som regissør med kortfilmen Sorg i 2007.Sorg på IMDb

Robert Rønning har regissert kortfilmer, reklamefilmer, musikkvideoer og dokumentarfilmer.

I 2015 regisserte han sammen med Mohammed Sarmadawy musikkvideoen for Alexandra Joners bidrag i den norske finalen i Melodi Grand Prix, Cinderella.

Kortfilmtrilogien Skriften på veggen hadde premiere høsten 2014 med Alexandra Joner, Haddy Njie og Kathrine Sørland i hovedrollene.Innslag om Skriften på veggen på NRK DagsrevyenInnslag om Skriften på veggen på God morgen Norge TV2

I mars 2014 ble han tildelt en Rising Star Award for kortfilmen Den siste dansen under Canada International Film Festival. Julia Schacht og Frode Winther spilte de to hovedrollene i filmen.

Den 1. oktober 2015 hadde kortfilmen Sandslottet premiere på NRK2. Hovedrollene spilles av Mads Ousdal, Synnøve Macody Lund og Ida Valestrand Eike.Sandslottet på NRK I mars 2016 ble Mads Ousdal nominert for beste hovedrolle under Los Angeles Short Film Festival for sin rolle som Jonas. Kinematograf Tor Eigil Scheide fikk nominasjon for beste foto på samme festival.

Den 3. mai 2017 hadde dokumentarfilmen Crohnprinsessen premiere på TV 2.Crohnprinsessen på TV2 Filmen handler om trebarnsmoren Ingrid Anette Hoff Melkersen som har diagnosen Crohns sykdom, men som til tross for en kronisk sykdom og «pose på magen» fortsetter å kjempe for å være der for familien sin og følge drømmene sine.

Dokumentarfilmen Veien mot drømmekroppen handlet om en ung kvinnes satsning frem mot en fitness-konkurranse. Den ble kort tid etter lansering på YouTube i 2013 en viral video, etter at en finsk nettavis skrev en artikkel om filmen. Filmen har (pr. juni 2018) over 4 millioner visninger på YouTube.

Våren 2021 ferdigstilte han manus til sin første spillefilm, Vakker. Filmen handler om 17 år gamle Jonas som trosser samfunnets fordommer og normer, og velger å følge hjertet og følelsene sine dagen han møter transpersonen Daniela.

 Filmografi 
 2007: Sorg (kortfilm)
 2008: Kelneren (kortfilm)Kelneren på IMDb
 2009: Til døden skiller oss (kortfilm)Til døden skiller oss på IMDb
 2009: Den jeg elsker (kortfilm)Den jeg elsker på IMDb
 2012: Tomhet (kortfilm)Tomhet på IMDb
 2013: Den siste dansen (kortfilm)Den siste dansen på IMDb
 2013: Veien mot drømmekroppen (dokumentarfilm)Veien mot drømmekroppen på IMDb
 2014: Skriften på veggen, del 1 (kortfilm)Skriften på veggen, del 1 på IMDb
 2014: Skriften på veggen, del 2 (kortfilm)Skriften på veggen, del 2 på IMDb
 2014: Skriften på veggen, del 3 (kortfilm)Skriften på veggen, del 3 på IMDb
 2014: Sandslottet (kortfilm)Sandslottet på IMDb
 2015: The Girl in the Black Silk Dress (kortfilm)The Girl in the Black Silk Dress på IMDb
 2015: B: X-TREME (kortfilm)B: X-TREME på IMDb
 2017: Crohnprinsessen (dokumentarfilm)Crohnprinsessen på IMDb

 Musikkvideoer 
 2014: Chrome Division: Lady of Perpetual Sorrow
 2014: Hildur: Feel the Flow
 2014: Johnson’s Company: Motorcycle Man
 2015: Hildur: No Fear
 2015: Alexandra Joner: Cinderella
 2015: Supernova Downtown: Alcoholic
 2015: Qalifa ft. Ibo & N-Blundedo: Magic Drop
 2015: Carina Dahl: Champions
 2018: Benedicte Brænden: Blood On Your Hands
 2021: Terra Odium: The Clouded Morning

 Reklamefilm 
 2013: MXDC
 2013: 2XU
 2014: 2XU
 2016: ElitePT

 Priser og nominasjoner 
 2014: «Rising Star Award» under Canada International Film Festival

 Referanser 

 Eksterne lenker 



Kategori:Norske filmregissører